1999/280/EY: Neuvoston päätös, tehty 22 päivänä huhtikuuta 1999, raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä



Virallinen lehti nro L 110 , 28/04/1999 s. 0008 - 0011



NEUVOSTON PÄÄTÖS, tehty 22 päivänä huhtikuuta 1999, raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä (1999/280/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että (1) öljytuotteiden kuluttajahintojen avoimuus sekä raakaöljyn hankintakustannuksista tiedottaminen on välttämätöntä sisäisten markkinoiden tyydyttävälle toiminnalle ja erityisesti tavaroiden vapaalle liikkuvuudelle yhteisössä, (2) yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annetussa neuvoston direktiivissä 76/491/ETY(4) edellytetään jäsenvaltioiden antavan komissiolle tietoja, jotka eivät enää vastaa öljymarkkinoiden nykytilannetta; tämän vuoksi direktiivi 76/491/ETY olisi kumottava, ja korvattava uudella yhteisön tiedotusmenettelyllä, (3) raakaöljyn tuonnin ja toimitusten rekisteröinnistä yhteisössä 20 päivänä joulukuuta 1995 annetun neuvoston asetuksen (EY) N:o 2964/95(5) ansiosta on mahdollista, että komissio saa tietoja jokaisen jäsenvaltion kuukausittaisista hankintakustannuksista öljytyypeittäin kolmansista maista tapahtuvan tuonnin tai toisesta jäsenvaltiosta tapahtuvien toimitusten osalta, mutta siinä ei kuitenkaan tehdä komissiolle mahdolliseksi määrittää raakaöljyn kokonaishankintakustannuksen yhteisössä, (4) tämän vuoksi olisi toivottavaa ottaa käyttöön raakaöljyn hankintakustannuksia ja öljytuotteiden kuluttajahintoja koskeva yhteisön tiedotus- ja neuvottelumenettely, (5) tämä menettely edellyttää, että jäsenvaltioilta saadaan säännöllisin väliajoin tiettyjä raakaöljyn hankintakustannuksiin ja öljytuotteiden kuluttajahintoihin liittyviä yhdistelmämuodossa olevia tietoja, (6) jäsenvaltioiden olisi nykyisen käytäntönsä mukaisesti edelleenkin ilmoitettava komissiolle öljytuotteiden kuluttajahinnat joka maanantai, kuten ne ovat aiemmin tehneet vapaaehtoiselta pohjalta; jäsenvaltiot voivat säilyttää nykyisen järjestelmänsä tai luoda uusia menettelyjä tietojen keräämiseksi, (7) kerättyjen tietojen olisi mahdollistettava öljyn kustannusten ja hintojen kehittymisen vertailu yhteisössä, (8) öljytuotteille määrätty vero on sisällytetty myyntihintaan, minkä vuoksi öljytuotteiden kuluttajahinnat on näiden hintojen avoimuuden varmistamiseksi ja yhteisössä esiintyvien hintojen vertaamiseksi esitettävä sekä nettohintoina että kaikki verot sisältävinä hintoina, (9) kerätyt tiedot ja komission suorittamien analyysien tulokset on julkaistava yhteisössä markkinoiden avoimuuden varmistamiseksi, ja jäsenvaltioiden ja komission olisi neuvoteltava niistä, (10) komission havaitessa sille toimitetuissa luvuissa poikkeavuuksia tai epäjohdonmukaisuuksia, sen olisi voitava saada lisätietoja asianomaisilta jäsenvaltioilta, ja (11) tietojen toimittamista koskevat täsmälliset menettelyt on tarpeen määritellä yksityiskohtaisemmin, ON TEHNYT TÄMÄN PÄÄTÖKSEN: 1 artikla Jäsenvaltioiden on toimitettava komissiolle 3 artiklassa säädetyin edellytyksin raakaöljyn hankintakustannuksia (cif) ja öljytuotteiden kuluttajahintoja koskevia tietoja. Luettelo öljytuotteista on liitteessä. Nämä tiedot saadaan saaduista tiedoista yhdistelemällä, ja luvut esitetään siten, että niistä saadaan mahdollisimman edustava kuva kunkin jäsenvaltion öljymarkkinoista. 2 artikla Tässä päätöksessä tarkoitetaan: 1) "hankintakustannuksilla" kaikesta raakaöljyn tuonnista ja toimituksista sekä jäsenvaltiossa tuotetusta raakaöljystä aiheutuvia kustannuksia; 2) "raakaöljyn tuonnilla" mitä tahansa määrää raakaöljyä, joka tulee yhteisön alueelle muuta tarkoitusta kuin kauttakulkua varten ja jonka tarkoituksena on kattaa jäsenvaltion tarpeet; 3) "raakaöljyn toimituksilla" mitä tahansa määrää raakaöljyä, joka tulee jäsenvaltion alueelle toisesta jäsenvaltiosta muuta tarkoitusta kuin kauttakulkua varten ja jonka tarkoituksena on kattaa ensin mainitun jäsenvaltion tarpeet; 4) "jäsenvaltiossa tuotetulla raakaöljyllä" kaikkea yhdessä jäsenvaltiossa tuotettua ja jalostettua raakaöjyä, jos tällainen tuotanto edustaa vuositasolla yli 15 prosentin osuutta kyseisen jäsenvaltion raakaöljyn hankinnasta; 5) "kuluttajahinnoilla" edustavimpia hintatasoja, joilla tiettyä tuotetyyppiä tosiasiallisesti myydään kuluttajille. 3 artikla 1. Jäsenvaltioiden on toimitettava komissiolle seuraavat tiedot: a) raakaöljyn kuukausittaiset hankintakustannukset (cif) kutakin kyseessä olevaa kuukautta seuraavan kuukauden aikana; b) kunkin kuukauden 15 päivänä voimassa olevat öljytuotteiden nettokuluttajahinnat sekä tullit ja verot sisältäviä kuluttajahintoja koskevat tiedot; nämä tiedot on annettava kyseessä olevan kuukauden 15 päivää seuraavien kolmenkymmenen päivän kuluessa, 2. Jäsenvaltioiden on edelleenkin ilmoitettava komissiolle nykyisten järjestelmien mukaisesti kerättyjen tietojen pohjalta kunakin maanantaina voimassa olevat öljytuotteiden nettokuluttajahinnat viimeistään seuraavana päivänä kello 12.00. 4 artikla Komissio julkaisee tämän päätöksen nojalla kerättyjen tietojen perusteella asainmukaisessa muodossa; a) kuukausittain raakaöljyn hankintakustannukset (cif) ja joka kuukauden 15 päivänä voimassa olevat öljytuotteiden nettokuluttajahinnat sekä niiden tullit ja verot sisältävät hinnat; b) kunkin viikon maanantaina voimassa olevat öljytuotteiden nettokuluttajahinnat. 5 artikla Jäsenvaltiot ja komissio neuvottelevat keskenään tähän päätökseen liittyvistä seikoista, kuten sen nojalla kerätyistä tiedoista. 6 artikla Tämän päätöksen mukaisesti toimitettavat tiedot ovat luottamuksellisia. Tällä säännöksellä ei kuitenkaan estetä yleisen tai yhteenvetona esitetyn tiedon levittämistä sellaisessa muodossa, että siinä ei ilmaista yksittäisiin yrityksiin liittyviä yksityiskohtia, toisin sanoen, että se koskee vähintään kolmea yritystä. Jäsenvaltiot voivat olla toimittamatta tietoja, jotka liittyvät tällaisiin yksittäisiin yrityksiin. 7 artikla Jos komissio havaitsee jäsenvaltioiden sille toimittamissa tiedoissa poikkeavuuksia tai epäjohdonmukaisuuksia, se voi pyytää jäsenvaltioita toimittamaan sille yhdistelmätietojen aikaansaamiseksi käytetyt lasku- ja arviointimenetelmät. 8 artikla Komissio antaa tässä päätöksessä säädetyissä rajoissa 1 artiklassa tarkoitettujen tietojen muotoa, sisältöä ja muita seikkoja koskevat soveltamissäännökset. 9 artikla Kumotaan direktiivi 76/491/ETY. 10 artikla Tämä päätös on osoitettu kaikille jäsenvaltioille. Tehty Luxemburgissa 22 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL C 232, 24.7.1998, s. 10. (2) EYVL C 313, 12.10.1998, s. 68. (3) EYVL C 407, 28.12.1998, s. 182. (4) EYVL L 140, 28.5.1976, s. 4. (5) EYVL L 310, 22.12.1995, s. 5. LIITE Luettelo öljytuotteista 1. Moottoripolttoaineet >TAULUKON PAIKKA> 2. Kotitalouksien lämmitykseen tarkoitetut polttoaineet >TAULUKON PAIKKA> 3. Teollisuuspolttoaineet >TAULUKON PAIKKA>